Miguela Xuereb .td_uid_2_61696c6e1a407_rand.td-a-rec-img{text-align:left}.td_uid_2_61696c6e1a407_rand.td-a-rec-img img{margin:0 auto 0 0} Wara l-kanċellazzjoni tas-servizzi kemm tal-Virtu Ferries Gozo kif ukoll tal-Gozo Fast Ferry llum, il-Grupp Għawdxin Universitarji (GUG) saħqet li l-istudenti spiċċaw mingħajr mezz ta' trasport effiċjenti jew dirett għall-università. Il-GUG qalet li fi ġranet fejn l-istudenti ma jkollhom l-ebda' għażla oħra ħlief li jivvjaġġaw bil-Gozo Channel, is-sospensjoni tar-rotta X300 se jkollha impatt sinifikanti fuq il-ħajja ta' studenti li jużaw is-Servizzi tat-Trasport Pubbliku ta' Malta biex imorru miċ-Ċirkewwa għall-Imsida u lura. Jitħassru l-vjaġġi tal-fast ferry minħabba l-maltemp Żiedet li r-rotta X300, li ġiet sospiża ftit tal-ġimgħat ilu, kienet bla dubju ta' benefiċċju kbir għall-istudenti mhux biss għax kienet rotta diretta iżda wkoll għax kienet iddisinjata għall-bżonnijiet tal-istudenti. Qalet li tifhem li hemm alternattiva li jagħżlu rotta differenti tal-linja, bħar-rotta X1. Minkejja dan, huma mħassba ħafna bl-ilmenti kollha li jirċievu – peress li din ir-rotta ssegwi bosta waqfiet, ix-X1 spiss tkun mimlija, u tħalli l-istudenti fil-waqfiet tal-linja jistennew għal sigħat. Ukoll, kien hemm żminijiet meta l-istudenti rrappurtaw li l-karozza tal-linja X1 ma ġietx, u kellhom isibu mezzi alternattivi oħra biex jivvjaġġaw. Diskussjonijiet wara li twaqqfet l-X300 għall-istudenti Għawdxin Għalkemm is-servizzi tal-fast ferry ġew sospiżi l-bieraħ, il-GUG qalet li r-rotta 300, li hija marbuta mal-iskeda tal-fast ferry, baqgħet topera l-ġurnata kollha. L-organizzazzjoni qalet li bħalissa tinsab f'diskussjonijiet mal-Awtorità tat-Trasport Pubbliku bil-għan li jintroduċi mill-ġdid ir-rotta X300 u tittejjeb ir-rotta X1. Matul il-lejl li għadda, il-Gozo Channel ukoll għamel madwar seba' sigħat ma jaħdimx minħabba l-maltemp fil-Gżejjer Maltin. Is-servizz tal-Gozo Channel lura għan-normal Jekk tixtieq tkun minn tal-ewwel li tirċievi l-aħħar aħbarijiet f'Malta, niżżel l-APP ta' Newsbook minn hawn . .td_uid_3_61696c6e1a8b1_rand.td-a-rec-img{text-align:left}.td_uid_3_61696c6e1a8b1_rand.td-a-rec-img img{margin:0 auto 0 0}